Այս կարգի «դառը նորություն» հայտնելով' ընթացող զրույցի մեջ կարող էր լիմոն քամել, փչացնել բոլորի տրամադրությունը; Բայց Ֆերիդեի տարածած սև լուրերը ոչ մեկին չէին անհանգստացնում: Համենայնդեպս, նրան հավատացող չկար: Քազանջըների ընտանիքը գտել էր նրա խենթության հետ միշտ վարվելու ձևը. խենթությունն ու «ստախոսությունը» խառնում էին իրար: Ֆերիդեի հետ այնպես էին վարվում, ասես այդ ճշմարտությունը չկա, ասես թերթից ընտրած այղ բոլոր լուրերը երևակայության արդյունք են: